Löffingen

**Leffinge** isch e Stadt im badische Landchreis Brisgau-Hochschwarzwald, gläge an dr Hölledalbahn Titisee-Nöistadt-Doneeschinge un dr Bundesstross (B31).

## Geographi un Naturruum
Als einzigi Gmei vum Landchreis Brisgau-Hochschwarzwald het Leffinge Adeil am Naturrüm Baar. Dr plötzlich Ibergang vum dicht bewaldete Hochschwarzwald zum gröschtedeiils offene Land vu dr Baar wird eim, wemmer uf dr B 31 vu Friburg im Brisgau  uf Doneeschige fahrt, bi Rötebach (4 km weschtlich vu Leffinge) augefällig. Dert goht dr Buntsandstei in Muschelchalch iber. Dr Grossdeil vum Naturruum Baar lit frili nördlich vu Leffinge im Schwarzwald-Baar-Chreis. Leffinge isch durch d'Gauchach vu sällem trennt . Die südlich un weschtlich vu dr Gauchach glägene, vu Muschelchalch- un Keuperschichte prägte Biete werre hüt Wesschtbaar oder Löffinger Muschelchalchhochland gnennt. Im Süde bildet d'Wuetachschlucht e witteri natürlichi Leitlinie. Si isch glichzittig d'Gränze zum Landchreis Waldshuet-Tiengen. D'Schluchte vu beide Gwässer vor allem bi winterlicher Wittering früeher wirksami Verchehrsschranke gsi. Mittlerwil trifft säll numme nu uf d'Wuetachschluch zue. Witteri chleineri Bachlaif durfliesse s'Biet vu dr Stadt Leffinge vor allem vu Nordwescht uf Südoscht.

Au wenn d'Weschtbaar vergliche mit em Schwarzwald uf dr erscht Blick änder samft wellig erschint, git's markanti Höcheunderschid. Dr höchscht Punkt wird mit 935 m im Nordoschte vum Stadtbiet am Hochmoos an dr Gmarkigsgrenze mit Fridewiler erreicht. Vu dert fallt d'Gmarkig zimlig gliichmässig uf Süde un Weschte ab, bis si dr Rand vu dr Gauchach/- Wuetachschlucht erreicht. Am Zämmefluss vu dr Gauchach un dr Wuetach wird mit 574 m dr diefst Punkt vu Leffinge erreichtd. Dert treffe die drei Landchreis Brisgau-Hochschwarzwald, Schwarzwald-Baar un Waldshuet ufänander.

Entlang vu dr beide Schluchte un im Norde vu dr Leffinger Gmarkig sin grossi Fläche vu Wald bedeckt. Degege herrscht uf dr Hochflächi vu dr Westbaar landwirtschaftlichi Nutzung vor. Dr Waldadeil vu 45,4 % isch aber im Vergliich mit dr zu eigetliche Schwarzwald ghörige weschtliche Noochbergmeinde Iisebach (66 %), Lenzchilche (70,1 %) un Fridewiler (77,5 %) erheblich gringer. Dr Bewaldigsgrad vu dr südlich un nordöschtlich glägene Noochberstädte Bonndorf un Brünlinge lit mit 55,1 % bzw. 50,9 % eweng iber em Wert vu Leffinge.

Uf dr Leffinger Gmarkig befinde sich Deiler vum Natur- un Landschaftsschutzbiet Wuetachschlucht. Anno 1991 isch südweschtlich vu dr Chernstadt s'Natur- un Landschaftsschutzbiet Oxeberg-Litzelstette usgwiise worre, um die wänige dert noch vorhandene Quellsümpf, Füchtländer mit Straiobstweide, un fier d'Weschtbaar typische Heckelandschafte z'erhalde. Dur e Gmeirotsbeschluss vu anno 1992 isch fier die ubebaute Deiler vu dr Gmarkige Leffinge un Seppehofe e Biotopvernetzigskonzept erstellt worre.

## Gschicht

**Wichtigi Date us dr Leffinger Stadtgschicht**

:** 4.-6. Jh.** - Besidlig vu dr Westbaar durch d'Alemanne
:** 819** - Erschti urchundlichi Erwähnig vu Leffinge
:**1270** - Verleihig vu dr Stadträchte durch d'Fürsteberger
:**ab 13. Jh.** - Zentraler Ort vu dr Westbaar
:**1485** - Erschti Stadterwitterig; wohlhabendi Ackerbürgerstadt
:**1535** - Erschter grosser Stadtbrand; numme d'Chilche blibt erhalde
:**16.-19. Jh.**- Chrieg un Iquartierige füehre numme zue chleinere Krise
:**1728-1772** - Waldprozess gege d'Fürschteberger; d'Stadt erhaldet Wald
:**ab 18. Jh.** - Bedütsame Wallfahrtsort (Winterschneechrüz)
:**ab 1880** - Verluscht vu dr zentrale Marktfunktion
:**1901** - Aschluss an d'Hölledalbahn
:**1922** - Zweiter grosser Stadtbrand
:**1945** - Bombardierig un Wiiderufbau; d'Aldstadt behalde gröschtedeils ihr Gsicht
:**1970-1975** - Igmeindig vu Seppehofe, Dittishuse, Unadinge, Bache, Riselfinge und Gschwiler
:**1989** - Eröffnig vum Kultur- und Fremdeverchehrszentrum
:**1997** - Eröffnig vum Interkommunale Gwerbebiet an dr B 31

## Ortsdeiler
* Bache
* Dittishuse
* Gschwiler
* Riselfinge
* Seppehofe
* Unadinge

### Wahle
Ergebnis vo dr Landdagswahle sit 2006: 

1 2006: WASG, sit 2011: Die Linke

## Behörde un Irichtige
Leffinge isch Sitz vum Dekanat Nöistadt vum Erzbistum Friburg.

## Fueßnote


## Weblink

* Internetuftritt vu Leffinge
* Stadtmusik Leffinge
* Turnerbund Leffinge 1905 i.V.
* Dr Jugendfördervereii Löffinge i.V.
* Realschuel Leffinge
* Löffel-Guggis Leffinge